Ma̱si̱kwo

Ma̱si̱kwo (Roshiya: Москва, tr. Moskva, IPA: [mɐskˈva] (fa̱k)) hwa yet a̱keangtung ma̱ng a̱keang ka̱ swak kuzang ma̱ng shi a̱ni mami Roshya. A̱keang ka yong da̱ A̱ghyui Ma̱si̱ki̱va kikya, di̱ fam A̱ka̱wa̱tyia̱ Roshya, ma̱ng shi á̱nietnswat nang á̱ ku tyak ku na mbai milyon 13.0 a̱ni da̱ a̱gi̱gak a̱keang ba, si̱ ku swak á̱nietnswat milyon 18.8 di̱ nfam a̱keang na nang á̱ ku nok a̱ni, ma̱ng si̱ ku na swak á̱nietnswat milyon 21.5 di̱ fam meti̱ropoli̱t hu. A̱keang ka ngaat di̱ kyai a̱byin ku byia̱ shi kilomita a̱ma̱ntaa̱naai 2,511 (met a̱ma̱ntaa̱naai 970), ma̱nang fam a̱keang ka nang á̱ ku nok a̱ni si̱ byia̱ shi kilomita a̱ma̱ntaa̱naai 5,891 (met a̱ma̱ntaa̱naai 2,275), a̱wot fam meti̱ropoli̱t hu si̱ byia̱ shi kilomita a̱ma̱ntaa̱naai 26,000 (met a̱ma̱ntaa̱naai 10,000). Ma̱si̱kwo yet a̱keang a̱nyiung ma̱mi a̱ca̱cet a̱ka̱keang swanta na na̱ swak ma̱ng shi a̱ni, ma̱ng a̱keang ka̱ swak ma̱ng shi, fam hu nang á̱ ku nok ku swak ma̱ng shi, mbeang fam meti̱ropoli̱t hu ku swak ma̱ng shi a̱ni mami Yurop, a̱wot ka̱ si̱ ka yet a̱keang ka̱ swak ma̱ng shi kyai a̱byin meang di̱ vam-a̱byin Yurop hu. Ya̱fang